อุทธรณ์สั่งคุก 2 ปี จิตตนาถ ลิ้มทองกุล-พชร สมุทวณิช ทำวิทยุโทรทัศน์ไม่ได้รับอนุญาต
ศาลอุทธรณ์กลับพิพากษาศาลชั้นต้น สั่งจำคุก จิตตนาถ ลิ้มทองกุล-พชร สมุทวณิช คนละ 2 ปีทำวิทยุโทรทัศน์ไม่ได้รับอนุญาต พร้อม ปรับ บริษัท ไทยเดย์ ด็อท คอม จำกัดเป็นเงิน 90000 บาทเมื่อวันที่ 18 ก.ค. ที่ผ่านมา ศาลอาญานัดอ่านคำพิพากษาศาลอุทธรณ์ คดีหมายเลขดำ อ.1870/2558 ที่พนักงานอัยการพิเศษฝ่ายคดีอาญา 7 เป็นโจทก์ยื่นฟ้อง บริษัท ไทยเดย์ ด็อท คอม จำกัด จิตตนาถ ลิ้มทองกุล และพชร สมุทวณิช ผู้บริหารบริษัทฯ เป็นจำเลยที่ 1 - 3 ในความผิดฐานร่วมกันส่งวิทยุกระจายเสียงหรือวิทยุโทรทัศน์เพื่อให้บริการสาธารณะหรือชุมชนโดยไม่ได้รับอนุญาต ประกอบกิจการกระจายเสียงหรือกิจการโทรทัศน์โดยไม่ได้รับอนุญาต หลังจากเดือน ก.ย. 2548 ถึงวันที่ 3 ก.พ. 2549จำเลยทั้งสามร่วมกันประกอบกิจการกระจายเสียงหรือกิจการโทรทัศน์ โดยร่วมกันทำการบันทึกรายการภาพและเสียงหรือทำการถ่ายทอดสดรายการตามที่มีกำหนดไว้ในผังรายการแล้วส่งข้อมูลสัญญาณภาพและเสียงผ่านทางสายเคเบิลใยแก้ว ซึ่งเช่าจากบริษัท กสท.โทรคมนาคม จำกัด (มหาชน) เพื่อส่งต่อไปที่เกาะฮ่องกง ประเทศจีน จากนั้นมีการส่งสัญญาณภาพและเสียงต่อไปยังดาวเทียม NSS6 แล้วดาวเทียมส่งข้อมูลสัญญาณภาพและเสียงกลับมาที่ประเทศไทยทางสถานีวิทยุโทรทัศน์เอเอสทีวี ช่องนิวส์วัน ซึ่งบุคคลทั่วไปสามารถซื้อจานรับสัญญาณดาวเทียมเพื่อดูรายการโดยไม่ต้องเสียค่าใช้จ่าย อันเป็นการส่งวิทยุกระจายเสียงหรือวิทยุโทรทัศน์โดยไม่ได้รับอนุญาต ซึ่งจำเลยทั้งสามให้การปฏิเสธต่อมาอัยการโจทก์ยื่นอุทธรณ์ และวันนี้ศาลอุทธรณ์พิพากษาว่า จำเลยทั้งสามมีความผิดตาม พ.ร.บ.วิทยุกระจายเสียงและวิทยุโทรทัศน์ พ.ศ. 2495 มาตรา 3 5 17 ประกอบประมวลกฎหมายอาญา มาตรา 83 จำคุกจำเลยที่ 2 และ 3 คนละ 2 ปี และปรับจำเลยที่ 1 เป็นเงิน 90000 บาททางนำสืบของจำเลยทั้งสาม เป็นประโยชน์แก่การพิจารณาอยู่บ้าง กรณีมีเหตุบรรเทาโทษ ลดโทษให้คนละ 1 ใน 3 ตามประมวลกฎหมายอาญา มาตรา 78 คงจำคุกจำเลยที่ 2 และ 3 คนละ 1 ปี 4 เดือน และปรับจำเลยที่ 3 เป็นเงิน 60000 บาท กับให้ปรับจำเลยทั้งสามเป็นรายวันๆ ละ 2000 บาท นับตั้งแต่วันที่ 1 ธ.ค. 2548 - 23 ม.ค. 2549ทั้งนี้โจทก์หรือจำเลยสามารถยื่นฎีกาได้อีกภายในเวลา 30 วันสำหรับ จิตตนาถ ลิ้มทองกุล เป็นลูกชายของ สนธิ ลิ้มทองกุล อดีตแกนนำพันธมิตรประชาชนเพื่อประชาธิปไตย ที่ขณะนี้โดนจำคุกในข้อหาทำเอกสารเท็จ ค้ำประกันกู้เงินธนาคารกรุงไทย กว่า 1000 ล้านบาทที่มา : และ
ศาลอุทธรณ์กลับพิพากษาศาลชั้นต้น สั่งจำคุก จิตตนาถ ลิ้มทองกุล-พชร สมุทวณิช คนละ 2 ปีทำวิทยุโทรทัศน์ไม่ได้รับอนุญาต พร้อม ปรับ บริษัท ไทยเดย์ ด็อท คอม จำกัดเป็นเงิน 90000 บาท เมื่อวันที่ 18 ก.ค.
จิตตนาถ ลิ้มทองกุล,ทำวิทยุโทรทัศน์โดยไม่ได้รับอนุญาต,บริษัท ไทยเดย์ ด็อท คอม จำกัด,พชร สมุทวณิช